ভোটগণনায় এবার স্লো ট্রেন্ডিং? কী বললেন সুব্রত গুপ্ত

ওয়েব ডেস্ক : এবার ভোটগণনা (Vote Counting) ধীরগতিতে হবে বলে আগে থেকে জল্পনা চলছিল। অনেকেই এমন দাবি করেছিলেন। কিন্তু সেই অভিযোগ উড়িয়ে দিলেন বিশেষ পর্যবেক্ষক সুব্রত গুপ্ত (Subrata Gupta)। তিনি বলেন, স্লো ট্রেডিং হবে, তা এই মুহূর্তে বলা সম্ভব নয়। রিটার্নিং অফিসারেরা যত টেবিল চেয়েছিলেন, তত টেবিলই দেওয়া হয়েছে

তবে এদিন ভোট গণনার শুরুতে অনেক জায়গাতে কাউন্টিং এজেন্টরা ঢুকতে পারেননি বলে খবর। যাকে কেন্দ্র করে রাজ্যের বিভিন্ন জায়গায় উত্তেজনা ছড়িয়েছে। এ নিয়েও কমিশনের (Election Commission) বিশেষ পর্যবেক্ষক, আমরা বিভিন্ন জায়গা থেকে অভিযোগ পাচ্ছি। কঠোরভাবে এই সব বিষয়ের উপর নজর রাখা হচ্ছে। কোনও কোনও জায়গায় এজেন্টদের ঢুকতে সময় লেগেছে বলে জানিয়েছেন তিনি।

আরও খবর : কোন কোন কেন্দ্রে গণনা হতে চলেছে? জানিয়ে দিল কমিশন

এদিকে ভোট গণনার আগে থেকে স্ট্রংরুমে সিসিটিভি বন্ধ থাকার অভিযোগ উঠেছিল। তৃণমূল সুপ্রিমো মমতা বন্দ্যোপাধ্যায় সমাজমাধ্যমে এ নিয়ে সরব হয়েছিলেন। এ নিয়ে সকলকে স্ট্রংরুমে পাহারা দেওয়ার কথা বলেছেন। তবে এই অভিযোগ নস্যাৎ করে দেন কমিশনের বিশেষ পর্যবেক্ষক। তিনি বলেছেন যান্ত্রিক কারণে ক্যামেরা চালু করতে দেরি হয়েছে। তবে রিটার্নিং অফিসার তা দ্রুত চালু করেছেন বলে খবর।

মূলত, চলছে ২৯৩টি আসনে গণনা। গণনা চলছে ৭৭টি কেন্দ্রে। সকাল থেকে ট্রেন্ড অনুযায়ী এগিয়ে রয়েছে বিজেপি। তৃণমূল পিছিয়ে রয়েছে। এদিকে গণনাকেন্দ্রগুলির বাইরের গেট থেকে ২০০ মিটার পর্যন্ত প্রথম স্তরের নিরাপত্তা। তার পর দ্বিতীয় স্তরেরও নিরাপত্তা রয়েছে। কেন্দ্রীয় বাহিনী থেকে শুরু করে পুলিশ সবাই রয়েছেন গণনা কেন্দ্রের মধ্যে।